पाएं अपने शहर की ताज़ा ख़बरें और फ्री ई-पेपरडाउनलोड करें
श्रीमहावीरजी जिले में कोरोना संक्रमण के बढ़ते प्रकोप को देखते हुए मंगलवार देर रात संभागीय आयुक्त पीसी बेरवाल ने श्री महावीरजी कस्बे के बाजारों का जायजा लेकर राज सरकार के रेड अलर्ट अनुशासन पखवाड़े की जागरूकता एवं कोरोना गाइडलाइन की पालना के लिए पुलिस के साथ पैदल मार्च कर मुख्य बाजार का निरीक्षण किया।संभागीय आयुक्त पीसी बेरवाल ने नायब तहसीलदार महावीर प्रसाद कानूनगो को निर्देश दिए कि बाजारों में अनावश्यक रूप से घूमने वालों के खिलाफ कड़ी कार्यवाही करें और लोगों को घरों में रहने के लिए जागरूक करें। उन्होंने कोरोना संक्रमण की रोकथाम के लिए राज सरकार की ओर से किए जा रहे प्रयासों में लोगों से सहयोग की अपील की। लोगों व दुकानदारों से कोरोना के लेकर लापरवाही बरतने के बजाय समझदारी एवं सतर्कता के साथ बचाव के उपचार अपनाने की सलाह दी अधिकारियों को आमजन को गाइडलाइन का सख्ती से पालन कराने के निर्देश दिए।
इसके बाद आयुक्त बेरवाल ने श्रीमहावीरजी मंदिर कमेटी कक्ष में लोगों की सुरक्षा के लिए मंदिर कमेटी एवं ग्राम पंचायत द्वारा की जा रही व्यवस्थाओं का जायजा लेकर आवश्यक निर्देश दिए। इस मौके पर मंदिर कमेटी के मैंनेजर नेमीकुमार पाटनी ग्राम पंचायत सरपंच प्रतिनिधि यादराम गुर्जर ने आयुक्त का साफा व माला पहनाकर स्वागत किया। इस अवसर पर थानाधिकारी धर्मसिंह गुर्जर, कृष्णा वाई जैन मंदिर के मैंनेजर तरुण कुमार, एएसआई गोरेलाल, प्रेमसिंह, जय कृष्ण वकील, पप्पी गुर्जर आदि मौजूद रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn